Dóra (3 éves, Oroszlány) - Beszámolók - Csodabogarak
Egy péntek délután szorgos munka kezdődött az oroszlányi család udvarában. A házban közben ott aludt a három éves Dóri, aki betegsége miatt nem mehet közösségi játszótérre, ezért kért egy saját játékot az udvarukra.
Mire felébredt, a szakemberek már végeztek a munkával, átadva a teret az ünneplésnek, hiszen a kívánság teljesülése pontosan Dóri 3. születésnapjára esett. A torta csak az első volt a meglepetések sorában!
A házból kilépve még jobban felcsillant a szeme, amikor meglátta az udvarban történt változást. Mosolyogva futott a játszótér, saját szavaival a „játéktér” felé és azonnal a birtokába vette azt, testvérével, Zsomborral és unokatestvérével, Hannával. Két-három lecsúszás után az őt figyelő felnőtteknek csodálatos kijelentést tett: „Boldog vagyok!”
Reméljük állapota tovább javul és hamarosan barátait is elhívhatja saját játékterére, vagy ő megy majd el a közösségi játszótérre.
Köszönjük a Hesse Trade Kft. támogatását!
Oroszlány, 2019.04.26.